b'\n_START_ARTICLE_\nDen franske forfatning af 4. oktober 1958\n_START_PARAGRAPH_\nDen franske forfatning af 4. oktober 1958 er p\xc3\xa5 nuv\xc3\xa6rende tidspunkt Frankrigs forfatning. Den best\xc3\xa5r af 16 kapitler, der er underinddelt i et antal artikler, der definerer Frankrig som nation, landets ledelse og dets forhold til omverdenen.\n_START_SECTION_\nHistorie\n_START_PARAGRAPH_\nKonstitutionen er som navnet siger tr\xc3\xa5dt i kraft 4. oktober 1958. Den er siden blevet modificeret 24 gange, senest ved lov nr 2008-724 af 23 juli 2008.\n_START_SECTION_\nIndledning\n_START_PARAGRAPH_\nDet franske folk erkl\xc3\xa6rer h\xc3\xb8jtideligt sin tilslutning til menneskerettighederne og princippet om national suver\xc3\xa6nitet, som de er defineret i henhold til deklarationen af 1789, bekr\xc3\xa6ftet ved konstitutionen af 1946 og ved Charte de l\xe2\x80\x99environnement i 2004._NEWLINE_Som en konsekvens af disse principper og af folkets frie ret til selvbestemmelse, tilbyder republikken at overs\xc3\xb8iske territorier, der udtrykker vilje til, at efterleve disse normer baseret p\xc3\xa5 et f\xc3\xa6lles ideal om om frihed, lighed og broderskab i lyset af deres demokratiske udvikling, kan tilslutte sig republikken.\n_START_SECTION_\nArtikel I\n_START_PARAGRAPH_\nFrankrig er en udelelig, sekul\xc3\xa6r, demokratisk og social republik. Den garanterer alle sine borgere lighed for loven, uanset oprindelse, race eller religion. Den respekterer alle trosretninger. Organisationen af republikken er decentral. Loven garanterer lige adgang for m\xc3\xa6nd og kvinder til at stille op til valg og til at varetage professionelle og samfundsm\xc3\xa6ssige embeder.\n_START_SECTION_\nKapitler\n_START_PARAGRAPH_\nHerunder f\xc3\xb8lger en oversigt over de vigtigste stikord til kapitlerne og enkelte udvalgte artikler'